stanford-oval/wikipedia huggingface dataset:
צפיפות זרם

צפיפות זרם היא מידת הצפיפות של זרם חשמלי. היא מוגדרת כווקטור שגודלו הוא הזרם החשמלי ליחידה של שטח החתך, וכיוונו ניצב לחתך. ביחידות SI, צפיפות הזרם נמדדת באמפר למטר רבוע.
זרם חשמלי נותן תמונה כללית של המתרחש במוליך, אבל אם נדרש לתאר את התפלגות זרימת המטען, משתמשים בצפיפות הזרם:
{\vec {J}}=nq{\vec {v}}_{d}=\rho {\vec {v}}_{d}\!\
כאן:
הזרם שזורם דרך משטח  S מחושב לפי הקשר הבא:  I=\iint _{S}{{\vec {J}}\cdot d{\vec {S}}}, כאשר הזרם הוא למעשה האינטגרל על המכפלה הסקלרית בין וקטור צפיפות הזרם ויחידת השטח הדיפרנציאלית  d{\vec {S}}, כלומר שטף השדה הווקטורי של צפיפות הזרם דרך המשטח  S.
צפיפות הזרם היא פרמטר חשוב בחוק אמפר (אחת ממשוואות מקסוול), המראה את הקשר הישיר בין צפיפות זרם לבין עוצמת השדה המגנטי.
צפיפות הזרם היא שיקול חשוב בתכנון מערכות חשמליות. לרוב המוליכים החשמליים יש התנגדות חשמלית סופית, הגורמת להם לאבד הספק בצורת חום. צפיפות הזרם חייבת להישאר מספיק נמוכה כדי שהמוליך לא יימס או יישרף וכדי שהחומר המבודד יתפקד כראוי. במוליכי על, עלולה צפיפות זרם גדולה מדי ליצור שדה מגנטי חזק דיו כדי לגרום לאיבוד התכונה של מוליכות על.
שימור מטען ומשוואת רציפות עבור צפיפות הזרם

על פי משפט גאוס:
מאחר שמטען נשמר מתקיים:
השוויון לעיל מתקיים לכל נפח, לכן ניתן להוריד את האינטגרל ולקבל משוואת רציפות עבור צפיפות הזרם:  {\vec {\nabla }}\cdot {\vec {J}}=-{\frac {\partial \rho }{\partial t}}.
משמעות משוואת הרציפות היא ששינוי בצפיפות הזרם נובע מיצירה או העלמות של מטענים.
ליגה (יחידת מידה)

ליגה (בצרפתית: lieue, באנגלית: League) היא יחידת אורך עתיקה שמקורה בימי האימפריה הרומית המציינת מהלך שעה של אדם או סוס. ערכה ביחידות המידה השימושיות בימינו בסביבות 5.15 ק"מ או 3.2 מיל. היא הייתה קיימת זמן רב לאחר נפילת האימפריה הרומית, ושמו האמיתי של ספרו המפורסם של הסופר הצרפתי ז'ול ורן הוא "20 אלף ליגות מתחת למים" ולא "עשרים אלף מיל מתחת למים" שהוא השם המוכר של התרגום בעברית. נראה כי הטעות נובעת מכך שהמספר 1000 בצרפתית נכתב Mille, כשמה הלטיני של יחידת האורך הרומית "מיל" (שהיא, אגב, המקור למיל התלמודי והרוסי ולמייל הבריטי, הבינלאומי והאמריקאי של ימינו).
אנרגיה

ערך זה עוסק בגודל פיזיקלי סקלרי, שמציין את כמות העבודה היכולה להיעשות על ידי כוח. אם התכוונתם למשמעות אחרת, ראו .
ברק הוא התמוטטות חשמלית של האוויר בידי שדה חשמלי חזק. ההפרש בין המטענים באטמוספירה (אנרגיה אלקטרוסטטית־פוטנציאלית) משתנה לחום, אור וקול, שהם צורות אחרות של אנרגיה.
בפיזיקה, אֵנֶרְגִּיָּה היא גודל פיזיקלי סקלרי, שמציין את כמות העבודה היכולה להיעשות על ידי כוח. המושג "אנרגיה" מסייע להבנה בכל תחומי הפיזיקה. לפי הגדרה כללית יותר, אנרגיה היא הגודל הפיזיקלי שנשמר כתוצאה מכך שחוקי הפיזיקה קבועים בזמן. ובמובן אחר, הכושר לבצע עבודה.
במילים פשוטות, אנרגיה היא סכום של כמה מספרים ("סוגי אנרגיה") שתמיד נשמר קבוע, ושימושית בגלל התכונה הזו: אם יש עלייה באחד מסוגי האנרגיה, ניתן להבין שהייתה ירידה זהה בסך סוגי האנרגיה האחרים, ומכאן ניתן לגזור מסקנות. לדוגמה, עבור משקולת במסה של 1 קילוגרם שנופלת בריק, מידת האנרגיה (שנמדדת ביחידות ג'ול) שווה לביטוי  9.81h+{\frac {1}{2}}v^{2} כאשר h גובה המשקולת מהקרקע (במטרים) ו-v מהירותה (במטרים לשנייה). החלק הראשון של הביטוי נקרא "אנרגיה פוטנציאלית" ותלוי בגובה המשקולת, והחלק השני נקרא "אנרגיה קינטית" ותלוי במהירותה. סכומם הוא "סך האנרגיה", ואם הוא ידוע בתחילת הנפילה של גוף, ניתן למצוא את מהירות הנפילה של המשקולת בכל גובה. זאת משום שירידה בגובה מלווה בירידה באנרגיה הפוטנציאלית, ולכן האנרגיה הקינטית צריכה לעלות באותה מידה, וניתן לחלץ מכאן את המהירות.
באופן דומה, עבור תופעות שונות (כמו אור, קול, חום, חשמל, תנועה, שינוי מיקום וכו') ניתן לשייך מספרים שתלויים ב'עוצמת' התופעה וסכומם קבוע. כך לדוגמה כדי לתכנן מנורה שמפיצה כמות מסוימת של אור וחום, אפשר לדעת כמה לכמה חשמל נזדקק; זאת משום שהגדלת אנרגיית האור והחום תצטרך להיות מלווה באיבוד אנרגיה מסוג אחר.
סוגי האנרגיה השונים מסווגים בכמה מחלקות עיקריות: אנרגיה פוטנציאלית היא גודל שתלוי במיקום של גופים (כמו בדוגמה בפסקה הקודמת), אנרגיה קינטית קשורה לתנועתם, ואנרגיה של שדות, שהיא אנרגיה הקשורה בקיומם של שדות־כוח, למשל שדה אלקטרומגנטי.
המונח

המונח 'אנרגיה' במשמעותו המודרנית נטבע על ידי הרופא והפיזיקאי הגרמני הרמן פון הלמהולץ כאשר ניסח את חוק שימור האנרגיה, שעל פיו אנרגיה אינה "נעלמת" או נוצרת מאין, אלא רק משנה את פניה (כלומר, יכולה לעבור מגוף אחד לשני וללבוש צורות שונות), מה שאומר שכמות האנרגיה הקיימת ביקום כולו אינה משתנה, כלומר הייתה קיימת תמיד.
מקור המלה ביוונית: energeia – עשייה; חיבור המילים en ("ב־") ו־ergon ("עבודה, פעולה"). בלטינית: actualis, מ־actus (מעשה). בעברית של ימי הביניים: "בפועל" – מה שקיים (ביוונית: dynamis). "בכוח" – מה שאפשרי אך לא קיים (בלטינית: potentialis).
האקדמיה ללשון העברית הציעה בשנת 1930 את המילה מֶרֶץ במקביל למילה אנרגיה, אך זנחה מילה זו כעבור עשור.
צורות שונות של אנרגיה

ניתן לסווג את האנרגיה לכמה מחלקות בסיסיות:
אנרגיה קינטית (אנרגיית תנועה) – אנרגיה המצויה במערכת עקב תנועה של המערכת או של מרכיביה. את האנרגיה הקינטית ( E_{k}) של מערכת בעלת מסה  m הנעה במהירות  v ניתן לתאר באמצעות הנוסחה:  E_{k}={\frac {1}{2}}{mv^{2}}.
אנרגיית חום – אנרגיה של חום וטמפרטורה שנובעת בעצם מתנועת החלקיקים שבחומר.
אנרגיית זרם חשמלי – אנרגיה קינטית של האלקטרונים בחומר.
אנרגיית קול (אנרגיה אקוסטית), זו האנרגיה הקינטית של המולקולות המתנודדות כתוצאה ממעבר גל קול.
אנרגיה פוטנציאלית היא אנרגיה המשויכת למערכת המצויה במצב מסוים ואשר יכולה לעבור למצב אחר תוך שחרור אנרגיה קינטית.
אנרגיה גרביטציונית כתוצאה מפעולת כוח הכובד – נובעת מהמיקום של הגוף בשדה כבידה רחב ומכוח הפועל בין שתי המסות. את האנרגיה הפוטנציאלית ( E_{p}) של מערכת בעלת מסה  m הנופלת מגובה  h בתאוצה  g, ניתן לתאר באמצעות הנוסחה:  E_{p}={m}{g}{h}. (הכבידה בכדור-הארץ היא בקירוב  g=9.81{\frac {m}{s^{2}}}).
אנרגיה פוטנציאלית אלסטית – אנרגיה האצורה בחומר אלסטי מתוח.
אנרגיה חשמלית – אנרגיה אצורה הנובעת מפעולת האינטראקציה האלקטרומגנטית, כלומר, מטענים שאינם נעים, אזור עשיר באלקטרונים מול אזור שבו אין הרבה אלקטרונים (חשמל סטטי).
אנרגיה כימית – אנרגיה חשמלית שאצורה בקשרים הכימיים בין האטומים והמולקולות.
אנרגיה גרעינית – אנרגיה האצורה בגרעיני האטומים, על פי העיקרון של הכוח הגרעיני החזק, שגורם למרכיבי הגרעין להיות קשורים.
אנרגיה של שדות – הדוגמה הנפוצה ביותר של אנרגיה כזו היא אנרגיה של שדות אלקטרומגנטיים. מערכת של חלקיקים טעונים חשמלית ושדות מכילה אנרגיה גם בחלקיקים (אנרגיה במסה ואנרגיה קינטית) וגם בשדות האלקטרומגנטיים עצמם. פעולתם של כוחות אלקטרומגנטיים מעבירה אנרגיה בין החלקיקים לשדות ולהפך.
מסה – על פי תורת היחסות, יש אנרגיה האצורה במסה של חלקיקים. יתרה מזאת, מסתו של גוף המורכב מחלקיקים רבים, אינה פשוט סכום המסות של מרכיביו, אלא היא תלויה באנרגיה שלו. לפיכך, שינויים באנרגיה הפנימית של גוף יתבטאו כהפרש במסתו. תופעה זו משמעותית בתהליכים גרעיניים, בהם ניתן לחזות את האנרגיה שתשתחרר על ידי השוואת מסות הגרעינים המשתתפים בתהליך, ולפי נוסחתו של איינשטיין, E=mc2. אף על פי כן, חשוב להבין כי המסה אינה אנרגיה, אך יש אנרגיה הקשורה במסה (באופן דומה לכך שמהירות אינה אנרגיה, אך יש אנרגיה הקשורה במהירות – אנרגיה קינטית).
פגם אחד בחלוקה הזו הוא, שאנרגיה של שדות ואנרגיה פוטנציאלית הן לעיתים אותו הדבר (למשל במקרה של האנרגיה של גופים טעונים במצב אלקטרוסטטי), ולמעשה מהוות נקודות מבט שונות על אותו מצב פיזיקלי.
חוקי התרמודינמיקה

באנרגיה שולטים חוקי התרמודינמיקה:
החוק הראשון של התרמודינמיקה, הכללה של חוק שימור האנרגיה, קובע כי במערכת סגורה, רמת האנרגיה הכללית נשמרת.
החוק השני של התרמודינמיקה טוען כי רמת האנטרופיה במערכת סגורה אינה יכולה לקטון. פירושו המעשי של החוק הוא שלא ניתן לנצל את כל האנרגיה הזמינה – לא ניתן לחמם עצם חם על חשבון החום האגור בעצמים קרים יותר, ללא השקעת אנרגיה.
לחוקים אלו השלכות מרחיקות לכת בדבר זמינות האנרגיה לצרכים מעשיים, ובמהלך ההיסטוריה, אנשים שונים ניסו לבנות מכונות נצח – מכונות המפיקות אנרגיה רבה יותר מזו שהושקעה בהפעלתם. ניסיון זה מעולם לא צלח וקיומן של מכונות אלו עומד בניגוד לעקרונות פיזיקליים בסיסיים.
אנרגיה כיכולת לבצע עבודה

אנרגיה היא רק אחד מהגדלים שמגדירים מצב של מערכת. מדדים נוספים הם למשל מסה, טמפרטורה, נפח או לחץ. כאמור, האנרגיה לובשת צורות שונות שניתנות להמרה זו בזו. החוק הראשון של התרמודינמיקה, חוק שימור האנרגיה, קושר בין האנרגיה הכוללת של המערכת (או הגוף) לבין החום והעבודה שניתן לקבל מאנרגיה זו:  \Delta E=Q+W. כאשר מעוניינים להסיק את הבית, שואפים ליצירת חום מרבי, ואילו כאשר מעוניינים בהנעת מכונית, למשל, שואפים לעבודה מרבית. מתוך החוק הראשון והשני של התרמודינמיקה נובע כי רק חלק מן האנרגיה יכול להפוך לעבודה, בהתאם לנצילות הפקתה.
ביצוע עבודה גורם להמרת סוג אחד של אנרגיה לסוגים אחרים. למשל: כאשר שדה כבידה גורם לגוף ליפול, הוא ממיר את האנרגיה הפוטנציאלית הכובדית של הגוף באנרגיה קינטית.
אנרגיה כיכולת לבצע עבודה > חיסכון באנרגיה

חיסכון באנרגיה משמעותו ניצול כמות מזערית של אנרגיה לביצוע עבודה. אמנם כמות האנרגיה הדרושה לביצוע עבודה מסוימת היא קבועה, אך כמות האנרגיה שתיצרך בפועל תלויה מאוד בנצילות המערכת. כך, למשל, להרתחה של ליטר מים בטמפרטורת חדר של 20 מעלות צלזיוס נדרשת כמות קבועה וידועה של אנרגיה, אך בכל שיטה לביצוע הפעולה - בקומקום חשמלי, על מבער גז או על גחלים תנוצל כמות שונה של דלק ותופק כמות שונה של אנרגיית חום. בקרב אורגניזמים מתבטא החיסכון באנרגיה בביצוע פעולות תוך ניצול מזערי של קלוריות - קלוריות שמקורן במזון.
למעשה, המשמעות האמיתית של חיסכון באנרגיה היא חיסכון במשאבים, ובפרט בדלק (בפעילות אנושית) או במזון (בטבע).
חום

המושג חום מתאר מעבר של אנרגיה מגוף אחד למשנהו, המתבצע דרך מספר גדול של תנועות מיקרוסקופיות אקראיות. מעבר חום בדרך כלל גורם לשינויים בטמפרטורה, על פי חוקי התרמודינמיקה. החום אינו צורת אנרגיה נפרדת. כדוגמה פשוטה, כאשר גז אידיאלי מתחמם מעל להבה (כלומר הטמפרטורה שלו עולה), סך האנרגיה הקינטית של כל החלקיקים המהווים את הגז, עולה. מאחר שאת אותה התוצאה ניתן להשיג על ידי דחיסה מכנית של הגז, כלומר ללא מעבר חום, ברור שאין טעם לחשוב על "החום שבתוך הגז". בשני המקרים האנרגיה של הגז היא קינטית, ובשני המקרים היא גדלה. ההבדל הוא באופן שבו מתרחש מעבר האנרגיה לתוך הגז.
יחידות מידה לאנרגיה

במערכת היחידות הבין-לאומית, יחידת המידה של אנרגיה היא ג'ול (J), כך שג'ול אחד הוא (למשל) מידת האנרגיה הקינטית של מערכת שמסתה שני קילוגרם והיא נעה במהירות של מטר אחד בשנייה. ניתן להגדיר ג'ול אחד גם כעבודה שמבצע כוח של ניוטון אחד לאורך מטר אחד.
יחידה מקובלת נוספת לאנרגיה היא האלקטרון וולט (eV). אלקטרון וולט הוא מידת האנרגיה הקינטית שמקבל אלקטרון כאשר הוא מואץ בהפרש מתחים של וולט אחד.  1eV\approx 1.6\times 10^{-19}J. בתיאור תהליכים גרעיניים, יחידה שימושית היא מגה אלקטרון וולט:
 \ MeV=10^{6}eV.
יחידות מידה נוספות לאנרגיה הן: קלוריה וארג.
בצריכה ביתית ובאגירה עבור רשתות חשמל גדולות משתמשים בקילוואט שעה: יחידת מידה לאנרגיה השווה להספק של קילוואט אחד במשך שעה.
ראו גם

אנרגיה מכנית
אנטרופיה
אנתלפיה
עבודה (פיזיקה)
אנרגיה חלופית
אנרגיה מתחדשת
אנרגיית רוח
אנרגיה גאותרמית
אנרגיה גרעינית
אנרגיה רדיואקטיבית
מיליון

המספר מיליון
ויזואליזציה של החזקות של 10 עד מיליון
מיליון (1,000,000) הוא מספר טבעי השווה לאלף אלפים.
ברישום מדעי, מיליון נכתב 106.
קידומת ה-SI למיליון היא "מגה". לדוגמה, מגה-הרץ שווה ל-1,000,000 הרץ.
מוצא השם מיליון מהמילה האיטלקית "מיל", שמשמעו היה 1,000, ו-1,000,000 נקרא "מיליון", "אלף גדול".
המספר מופיע בדברי הימים:
וַיֵּצֵא אֲלֵיהֶם זֶרַח הַכּוּשִׁי, בְּחַיִל אֶלֶף אֲלָפִים, וּמַרְכָּבוֹת, שְׁלֹשׁ מֵאוֹת...
וגם במסכת אבות:
...אָמַר לִי, רַבִּי רְצוֹנְךָ שֶׁתָּדוּר עִמָּנוּ בִּמְקוֹמֵנוּ וַאֲנִי אֶתֵּן לְךָ אֶלֶף אֲלָפִים דִּנְרֵי זָהָב וַאֲבָנִים טוֹבוֹת וּמַרְגָּלִיּוֹת, אָמַרְתִּי לוֹ אִם אַתָּה נוֹתֵן לִי כָּל כֶּסֶף וְזָהָב וַאֲבָנִים טוֹבוֹת וּמַרְגָּלִיּוֹת שֶׁבָּעוֹלָם, אֵינִי דָר אֶלָּא בִּמְקוֹם תּוֹרָה
כך גם בביטוי "להבדיל באלף אלפי הבדלות".
המספר מיליון משמש לעיתים בשפה העברית כמטפורה למספר גדול מאוד, למשל: "נס הוא אירוע שקורה אחת למיליון שנה".
מהמספר "מיליון" נגזר הכינוי "מיליונר", לאדם עשיר מאוד (כזה שיש לו מעל למיליון יחידות מטבע בארצו).
נהוג להשתמש במספר מיליון להצגה "עגולה" של נתונים, כגון מספר תושביה של מדינה (בישראל כתשעה מיליון תושבים) או היקף פעילתו של גוף עסקי (לחברה מחזור של 180 מיליון שקל).
ראו גם

שמות מספרים
מלחמת הכוכבים: מלחמת המשובטים (2008)

מלחמת הכוכבים: מלחמת המשובטים (באנגלית: Star Wars: The Clone Wars) היא סדרת טלוויזיה שנוצרה על ידי ג'ורג' לוקאס. הסדרה החלה בסרט קולנוע שיצא לאקרנים ב-15 באוגוסט 2008, הסדרה עלתה לראשונה ברשת Cartoon Network חודשיים לאחר מכן ב-3 באוקטובר 2008. הסדרה מתרחשת בגלקסיית מלחמת הכוכבים הבדיונית במהלך שלוש השנים שבין סרטי פרק 2: מתקפת המשובטים לפרק 3: נקמת הסית'. הסדרה היא גרסה חדשה של הסדרה הקודמת מלחמת הכוכבים: מלחמת המשובטים (2003–2005), לכל פרק היה זמן ריצה של כ-22 דקות כדי למלא משבצת זמן של חצי שעה במקום הפרקים של 3–15 דקות שהיו לסדרה הקודמת. עם זאת, העונה השביעית והאחרונה שברה את המוסכמה הזו מכיוון שהיא יצאה בלעדית בדיסני+, שם היא כבר לא נזקקה למשבצות זמן, וכתוצאה מכך זמני הריצה של הפרקים השתנו בין 24–26 דקות.
סקירת הסדרה

| עונה | עונה | שם | פרקים | פרקים | שודרה לראשונה> הפרק הראשון | שודרה לראשונה> הפרק האחרון | שודרה לראשונה> רשת שידור |
| --- | --- | --- | --- | --- | --- | --- | --- |
|  | סרט | מלחמת המשובטים | — | — | 15 באוגוסט 2008 | — | יציאה לקולנוע |
|  | 1 | — | 22 | 22 | 3 באוקטובר 2008 | 20 במרץ 2009 | Cartoon Network |
|  | 2 | Rise of the Bounty Hunters | 22 | 22 | 2 באוקטובר 2009 | 30 באפריל 2010 | Cartoon Network |
|  | 3 | Secrets Revealed | 22 | 22 | 17 בספטמבר 2010 | 1 באפריל 2011 | Cartoon Network |
|  | 4 | Battle Lines | 22 | 22 | 16 בספטמבר 2011 | 16 במרץ 2012 | Cartoon Network |
|  | 5 | — | 20 | 20 | 29 בספטמבר 2012 | 2 במרץ 2013 | Cartoon Network |
|  | 6 | The Lost Missions | 13 | 13 | 7 במרץ 2014 | — | Netflix |
|  | 7 | העונה האחרונה | 12 | 12 | 21 בפברואר 2020 | 4 במאי 2020 | דיסני+ |
פרקים > סרט (2008)

כהובלה לסדרת הטלוויזיה באותו שם, הסרט יצא לאקרנים ב-15 באוגוסט 2008, והופץ על ידי Warner Bros. Pictures. למרות שהקבלה הביקורתית הייתה שלילית, הסרט זכה להצלחה קופתית והכניס 68.3 מיליון דולר ברחבי העולם מול תקציב של 8.5 מיליון דולר.
|  שם הסרט |  שם הסרט בעברית |  בימוי |  תסריט |  תאריך שידור מקורי |
| --- | --- | --- | --- | --- |
| star wars: the clone wars | מלחמת הכוכבים: מלחמת המשובטים | דייב פילוני | הנרי גילרוי, סטיבן מלצ'ינג וסקוט מרפי | 15 באוגוסט 2008 |
ככל שמערכות כוכבים נוספות נסחפות לתוך מלחמת המשובטים, אבירי הג'דיי האמיצים נאבקים לשמור על הסדר. אנאקין סקייווקר והפדוואן שלו אסוקה טאנו יוצאים למשימה המפגישה אותם פנים אל פנים עם ג'אבה ההאט. זומם נגדם הוא מאסטר הסית' הרוזן דוקו וסוכנו, אסאג' ונטרס שהבטיחו שהג'דיי ייכשלו. בינתיים, יודה ואובי-ואן קנובי מובילים את צבא המשובטים נגד כוחות הצד האפל.
פרקים > עונה 6: המשימות האבודות (2014)

העונה השישית שוחררה בשלמותה ב-7 במרץ 2014 בנטפליקס בארצות הברית. העונה כבר עלתה לראשונה בגרמניה ב-15 בפברואר באותה השנה ב-Super RTL.
|  מס' בסדרה |  מס' בעונה |  שם הפרק |  שם הפרק בעברית |  בימוי |  תסריט |  תאריך שידור מקורי |
| --- | --- | --- | --- | --- | --- | --- |
| 109 | 1 | The Unknown | הבלתי ידוע | בוסקו נג | קייטי לוקאס | 7 במרץ 2014 |
חייל משובט סובל ממחלה נפשיט מסתורית.
| 110 | 2 | Conspiracy | קשר | בריאן קאלין או'קונל | קייטי לוקאס | 7 במרץ 2014 |
פייבס חושף סוד בתוכנית השיבוט של קמינו.
| 111 | 3 | Fugitive | נמלט | דני קלר | קייטי לוקאס | 7 במרץ 2014 |
פייבס חושף מבנה במוחם של כח החיילים המשובטים.
| 112 | 4 | Orders | פקודות | קייל דנלוי | קייטי לוקאס | 7 במרץ 2014 |
חיפושו של פייבש אחר תשובות מביא אותו אל קורסנט.
| 113 | 5 | An Old Friend | ידיד ותיק | בריאן קאלין או'קונל | כריסטיאן טיילור | 7 במרץ 2014 |
פאדמה אמידלה עוזרת לחבר מעברה שלך ראוי לאמון.
| 114 | 6 | The Rise of Clovis | עליית הקלובוס | דני קלר | כריסטיאן טיילור | 7 במרץ 2014 |
השנאה שאנאקין רוחש לקלוביס יוצרת מתחים ביוחסיו עם פאדמה.
| 115 | 7 | Crisis at the Heart | משבר בלב | סטורד לי | כריסטיאן טיילור | 7 במרץ 2014 |
העסקה של רוש קלוביס עם הדלנים מתנקמת בו.
| 116 | 8 | The Disappeared, Part I | הנעלמים: חלק 1 | סטורד לי | ג'ונתן רינצלר | 7 במרץ 2014 |
נבואה מאיימת על האיזון הרוחני של העולם המיסטי.
| 117 | 9 | The Disappeared, Part II | הנעלמים: חלק 2 | בוסקו נג | ג'ונתן רינצלר | 7 במרץ 2014 |
ג'אר ג'אר בינקס ומייס ווינדו חיבים למצוא מלכה שנעדרת,
| 118 | 10 | The Lost One | אבודים | בריאן קאלין או'קונל | כריסטיאן טיילור | 7 במרץ 2014 |
הג'דיי מחדשים חקירה אודות היעלמות מסתורית
| 119 | 11 | Voices | קולות | דני קלר | כריסטיאן טיילור | 7 במרץ 2014 |
יודה נמלט ממקדש הג'דיי על מנת לעקוב אחר קול ללא גוף.
| 120 | 12 | Destiny | גורל | קייל דנלוי | כריסטיאן טיילור | 7 במרץ 2014 |
יודה עובר הכשרה על מנת לחשוף את הסוד לחיי אלמות.
| 121 | 13 | Sacrifice | קורבן | סטורד לי | כריסטיאן טיילור | 7 במרץ 2014 |
יודה מתמודד עם הרוע של הסית'.
פרקים > עונה 7: העונה האחרונה (2020)

מלחמת המשובטים חזרה עם 12 פרקים חדשים שפורסמו בדיסני+ במהלך השנה הראשונה של השירות בארצות הברית. העונה השביעית והאחרונה עלתה לראשונה ב-21 בפברואר 2020.
|  מס' בסדרה |  מס' בעונה |  שם הפרק |  שם הפרק בעברית |  בימוי |  תסריט |  תאריך שידור מקורי |
| --- | --- | --- | --- | --- | --- | --- |
| 122 | 1 | The Bad Batch | החברה הרעים | קייל דנלוי | מאט מיכנובץ וברנט פרידמן | 21 בפברואר 2020 |
קפטן רקס ו"החבר'ה הרעים" צריכים להסתנן לשטח האויב באנקסיס.
| 123 | 2 | A Distant Echo | אקו מהדד מרחוק | סטורד לי | מאט מיכנובץ' דייב פילוני וברנט פרידמן | 28 בפברואר 2020 |
אנאקין, רקס והחבר'ה הרעים מכלים תגלית מרעישה לגבי בכוכב סקקו מינור.
| 124 | 3 | On the Wings of Keeradaks | על כנפי הקירדקים | בוסקו נג | מאט מיכנובץ וברנט פרידמן | 6 במרץ 2020 |
אחרי שהצליחו להימלט, אנאקין והמשובטים מגנים על כפר מקומי.
| 125 | 4 | Unfinished Business | עסק לא גמור | בריאן קאלין או'קונל | מאט מיכנובץ וברנט פרידמן | 13 במרץ 2020 |
אנאקין סקייוקר והחבר'ה הרעים מנסים להשיג ניצחון לטובת הרפובליקה.
| 126 | 5 | Gone with a Trace | נעלם עם טרייס | סול רואיז וקייל דנלוי | דייב פילוני וצ'ארלס מורי | 20 במרץ 2020 |
אסוקה מתיידדת עם טייסת אך נאלצת להסתיר את עברה כג'דיי תוך כדי שהיא מנסה לעצור דרואיד מסוכן.
| 127 | 6 | Deal No Deal | יש לנו עסק | נתנאל וילנויבה וסטיוארד לי | דייב פילוני וצ'ארלס מורי | 27 במרץ 2020 |
טרייס מקבלת החלטה נמהרת לאחר שהיא מבינה שהן עובדות עבור הפייקים.
| 128 | 7 | Dangerous Debt | חוב מסוכן | סול רואיז ובוסקו נג | דייב פילוני וצ'ארלס מורי | 3 באפריל 2020 |
אסוקה, טרייס וראפא נופלות בשבי הפיקיים ומנסות להמלט.
| 129 | 8 | Together Again | שוב ביחד | נתנאל וילנואבה | דייב פילוני וצ'ארלס מורי | 10 באפריל 2020 |
אסוקה סוגרת עסקה עם הפייקים ומגלה תגלית מרעישה.
| 130 | 9 | Old Friends Not Forgotten | חברים ותיקים לא נשכחים | סול רואיז | דייב פילוני | 17 באפריל 2020 |
אנקין ואובי ואן צריכים לבחור האם לעזור לאסוקה לתפוס את מול או האם להציל את יושב הראש פלפטין.
| 131 | 10 | The Phantom Apprentice | שוליית הפנטום | נתנאל וילנואבה | דייב פילוני | 24 באפריל 2020 |
אסוקה וכוחות הרפובליקה מתעמתים מול במנדלור
| 132 | 11 | Shattered | מרוסקים | סול רואיז | דייב פילוני | 1 במאי 2020 |
כאשר אסוקה לוקחת את מול אל מסדר הג'די, תוכנית 66 יוצאת לפעולה והופכת את כל עולמה של אסוקה.
| 133 | 12 | Victory and Death | ניצחון ומוות | נתנאל וילנואבה | דייב פילוני | 4 במאי 2020 |
הגלקסיה בכאוס, אסוקה ורקס במירוץ נגד השעון בכדי לשרוד.
סדר כרונולוגי

בעוד שהסדרה נועדה להיות אנתולוגיה של פרקים עצמאיים וגם של סיפורים קטנים, אירועים שונים לאורך מודיעים על סיפורים, דמויות ומערכות יחסים כדי ליצור עלילה רחבה. לכבוד יציאת הסדרה השלמה בנטפליקס בארצות הברית, StarWars.com פרסמה את סדר הפרקים הכרונולוגי הרשמי לשש העונות הראשונות ב-17 במרץ 2014, זה עודכן מאוחר יותר כדי לכלול את עונה 7 וקישורים לפרקים בדיסני+.
המורשת של מלחמת המשובטים

בזמן ביטול הסדרה במרץ 2013, עדיין היו פרקים רבים בפיתוח (65 בערך) והיו תכנונים לעונות 6, 7, 8. 13 מהפרקים הללו הושלמו והפכו לעונה 6, אך עדיין היו סיפורים שמעולם לא פורסמו.
בספטמבר 2014 לוקאס פילם פורסמו פרטים על הפרקים הלא גמורים. באותו זמן הם גם פרסמו את 4 הפרקים של Crystal Crisis on Utapau.
באותה שנה גם יצא ספר הקומיקס של דארת' מול.
ב-2015 יצא הספר Dark Disciple שהיה אמור להיות 8 פרקים ולהשתרע על פני 2 עונות (4 בכל עונה).
ב-2020 יצאה העונה ה-7 וכללה 12 פרקים.
כיום יש 26 פרקים שלא נחשפה עלילתם המלאה. למרות שלא שודרו ולא נחשפו לגמרי, הם עדיין נחשבים כחלק מעלילת מלחמת בכוכבים (הקאנון).
המורשת של מלחמת המשובטים > קומיקסים > Darth Maul: Son of Dathomir (דארת' מול: בן דאת'מיר)

סיפור של ארבעה פרקים המשיך את סיפורו של דארת' מול אחרי אירועי פרק 16 בעונה 5 "פריקת העול" (The Lawless). ארבעת הפרקים נקראו: "האויב של האויב שלי" (The Enemy of My Enemy), "סיפור על שני חניכים" (A Tale of Two Apprentices), "מלחמת פרוקסי" (Proxy War) ו"העימות על דאת'ומיר". לדברי דייב פילוני, ארבעת התסריטים "יצאו מאחד מפגשי הסיפורים שלנו עם ג'ורג' לוקאס". התסריטים והעיצובים של הסיפורים הותאמו לקומיקס בן ארבעה גיליונות בשם Darth Maul: Son of Dathomir (דארת' מול: בן דאת'מיר), שיצא באוגוסט 2014 על ידי הוצאת הספרים דארק הורס קומיקס. הקומיקס היה הקומיקס האחרון של מלחמת הכוכבים שפורסם על ידי דארק הורס לפני שלוקאספילם העבירו את הרישיון למארוול קומיקס ב-2014 והפך לכריכה רכה על ידי מארוול ב-2018. זה היה הקומיקס הראשון שיצא במסגרת הקאנון החדש של מלחמת הכוכבים.
המורשת של מלחמת המשובטים > ספרים > Dark Disciple (תלמיד אפל)

סיפור של שמונה פרקים עם אסאג' וונטרס, וג'דיי קווינלן ווס קיבל עיבוד לרומן על ידי כריסטי גולדן בשם Dark Disciple (תלמיד אפל), שיצא ב-7 ביולי 2015. שמונת הפרקים נקראו: "ברית קטלנית" (Lethal Alliance), "המשימה" (The Mission), "קושרי קשר" (Conspirators), "תלמיד אפל" (Dark Disciple), "להציל את ווס, חלק 1" (Saving Vos, Part I), "להציל את ווס, חלק 2 "(Saving Vos, Part II), "בוגד" (Traitor), ו"השביל" (The Path). הסיפור עוקב אחר ווס בשיתוף פעולה עם וונטרס, בתקווה להוציא להורג את הרוזן דוקו. אריק גולדמן מ-IGN נתן לספר 8 מתוך 10, ואמר שהוא נהדר.
המורשת של מלחמת המשובטים > פרקים שלא הושלמו > Crystal Crisis on Utapau (משבר ההגביש באוטפאו)

בספטמבר 2014 פורסמו ארבעה פרקים לא גמורים, שכותרתם: "מוות על אוטפאו" (A Death on Utapau), "חיפוש אחר הגביש" (In Search of the Crystal), "משבר הגביש" (Crystal Crisis) ו"המפץ הגדול" (The Big Bang). הסיפור מתרחש באוטפאו עם אובי-ואן ואנאקין חוקרים עסקת נשק הכוללת את הבדלנים וגביש קיבר. הסיפור עוסק גם ברגשותיו של אנאקין לאחר שאסוקה עזבה את מסדר הג'דיי. הפרקים נכללו בבלו-ריי של עונה 6, וגם זמינים לצפייה ביוטיוב.
המורשת של מלחמת המשובטים > פרקים שלא הושלמו > עוד פרקים שלא הושלמו

בנוסף לפרקים שעובדו לקומיקס, לספר או שוחררו באנימציה לא מלאה – היו פרקים שלמים שרק קטעים מעטים מהם קיבלנו:
4 פרקים: סיום עלילת בובה פט וציידי הראשים – בובה פט מתחבר עם אורה סינג וביין בכוכב הלכת טטואין על מנת להבין מה קרה לילד שנחטף עלי ידי הטאסקנים. בפרקים בובא היה אמור לשים את השריון האייקוני שלו מהסרטים ולהיכנס לדו-קרב עם ביין, בסיום הדו-קרב בובא קיבל את השקע בקסדה וביין היה אמור למות. במקום למות ביין נפצע ומאז לבש פלטת ברזל במקום בו חטף את הירי. הקרב עבר שיחזורים עם האנטר מהקבוצה הרעה ועם המרשל בספר של בובה פט ולבסוף גם עם בובא פט עצמו בפעם השנייה (בקרב השני שלהם הם גם מדברים על הקרב הראשון) הקרב שוחרר לאינטרנט ב-2014.
4 פרקים: הקבוצה הרעה בקאשיק – הפרקים האלה היו אמורים להיות הפעם הראשונה שבה ראינו את הקבוצה הרעה, העלילה הכללית הייתה שהטרנדושיאנים והבדלנים תקפו את הכוכב של הווקים – קאשיק. הסיפור היה אמור להסביר איך ליודה יש יחסים כל כך טובים עם הווקים (כך הוא אמר בנקמת הסית') ולמה הם עזרו לו להימלט במהלך פקודה 66. בנוסף, בעונה השנייה של הבאד באצ' הקבוצה הרעה חוזרים לקאשיק ומדברים על הפעם הקודמת שבה הם היו בכוכב. לצ'ובאקה היה אמור להיות תפקיד גדול בסיפור.
4 פרקים: הרפתקה של קפטן רקס ו־R-2 D-2: בסיפור, הכוח האווירי והכוח הקרקעי של הרפובליקה נקלעים לסכסוך וקפטן רקס נתקע ביחד עם R-2 D-2 באחד מהירחים של ריילות'.
4 פרקים: "Yuzong Vong": יצורים מפחידים ששייכים לאגדות מלחמת הכוכבים. העלילה תוארה כקריפית ומפחידה.
4 פרקים: חזרה אל מקדש הג'דיי: אסוקה מגלה מקדש סית' מתחת למקדש הג'דיי והולכת להזהיר אותם. במהלך הפרקים אסוקה נפגשת בפעם הראשונה מאז שעזבה את המסדר עם אנאקין ואובי וואן (מה שלא מתאים לקאנון מ"ה, כי בעונה השביעית נאמר שזה הפעם הראשונה שהם נפגשים מאז שעזבה את המסדר, וגם בספר "טארקין" ווידר אומר שהוא לא ידע שיש מקדש סית' מתחת למקדש הג'דיי) וביחד הם יוצאים לעזור ליודה שנמצא שם.
4 פרקים: החזרה למון קאלה – פאדמה נלחמת נגד הארכת ישיבה של פלפטין בראש הסנאט ולכן יוצאת עם אנאקין למון קאלה להיפגש עם המלך לי צ'אר. במהלך שהותם הם מגלים שהמנהיג של הקוורנים – נוסא רי נרצח. פאדמה מנסה למצוא חן בעיני המנהיג החדש של הקווראנים על מנת שיעזרו לה להעיף את פלפטין מהשלטון.
הערות שוליים

↑  All 40 Unfinished Star Wars The Clone Wars Videos And Why Disney Needs To Make Them, נבדק ב-2024-04-03
↑  Timeline of canon media, Wookieepedia (באנגלית)
↑  NerdSW (2022-04-21), Unreleased Star Wars: The Clone Wars Arc - Crystal Crisis on Utapau (Full), נבדק ב-2025-02-05
↑  www.apps.disneyplus.com